Kåre Vedvik

Kåre Vedvik (født 16. mars 1994 i Stavanger) er en norsk kicker punter i gridiron fotball som spiller for Saskatchewan Roughriders i Canadian Football League (CFL). Han spilte college football ved Marshall og ble signert som en udraftet free agent av Baltimore Ravens i 2018. Han har vært på spillerstallen for flere NFL-lag.


== Tidlig liv ==
Vedvik var født og oppvokst i Norge med nigeriansk far og norsk mor, og fikk sitt første møte med amerikansk fotball da han begynte å spille for Stavangerlaget AFC Show i 2011. Han spilte senere for McPherson High School i McPherson, Kansas som junior da han hadde et utvekslingsår i USA. Han hadde selv lyst til å være wide receiver, men trenerne på skolen fant at han var mest velegnet som kicker.


== Karriere i college ==
Vedvik spilte for Marshall som en redshirt freshman i 2013. Året etter ble han Marshalls kickoff specialist Vedvik spilte ikke i 2015, da han var reservepunter. Vedvik ble Marshalls punter i 2016, og ble utpekt til Conference USA Special Teams Player of the Week 1. november 2016. I 2017 var Vedvik Marshalls punter og placekicker. Den 14. oktober 2017 sparket Vedvik en 92-yard punt, 7. lengste i FBS' historie, og lengst siden Ray Guy 93-yard punt i 1972. Han ble utvalgt til C-USA All-Conferences førstelag i 2017 som punter.


== Profesjonell karriere ==


=== Baltimore Ravens ===
Baltimore Ravens signerte Vedvik som en udraftet free agent i 2018. Vedvik ble plassert på Reserve/Non-Football Injury-listen etter å ha blitt overfalt før sesongstart.
I Ravens' første sesongoppkjøringskamp i 2019 scoret han på alle sine fire field goals, inkludert ett fra 55 yards.


=== Minnesota Vikings ===
Den 11. august 2019 ble Vedvik byttet til Minnesota Vikings mot et pick i femte runde i NFL Draft 2020. Han ble waived 31. august 2019 etter å ha mistet plassen som kicker til veteranen Dan Bailey.


=== New York Jets ===
Den 1. september 2019 plukket New York Jets opp Vedvik fra waivers. I sesongåpningen mot Buffalo Bills bommet Vedvik på et ekstrapoeng og et 45-yard field goal; Jets tapte kampen 17–16. Han ble waived 10. september 2019.


=== Cincinnati Bengals ===
Den 16. desember 2019 ble Vedvik signert til Cincinnati Bengals' treningsstall. Kontrakten hans utgikk 6. januar 2020.


=== Buffalo Bills ===
Den 7. januar 2020 signerte Vedvik en Reserve/Futures-kontrakt med Buffalo Bills. Han ble waived 19. august 2020.


=== Carolina Panthers ===
Vedvik ble hentet fra waivers av Carolina Panthers den 20. august 2020. Den 5. september 2020 ble Vedvik waived. Den 6. september ble han signert til Panthers' treningsstall. Han ble frigitt 15. september 2020.


=== Washington Football Team ===
Den 9. oktober 2020 ble Vedvik signert til Washington Football Teams treningsstall. Den 11. januar 2021 signerte Vedvik en Reserve/Futures-kontrakt med Washington, men 28. januar ble Vedvik waived med en non-football injury-tag.Den 5. april 2021 ble Vedvik draftet av Saskatchewan Roughriders i andre runde av Canadian Football Leagues Global Draft.


=== Jacksonville Jaguars ===
Den 3. september 2021 ble Vedvik signert til Jacksonville Jaguars' treningsstall. Han ble frigitt 8. september 2021.


=== Saskatchewan Roughriders ===
Den 10. oktober 2021 ble det annonsert at Vedvik hadde blitt signert av Saskatchewan Roughriders.


== Referanser ==


== Eksterne lenker ==
(en) Karrierestatistikker og spillerinformasjon fra NFL.com · Pro Football Reference
Profil ved Marshall Thundering Herd